கேள்வி: ரந்தம்பூர் கோட்டை - வரலாறு குறித்து விரிவாக சொல்லுங்கள்.
பதில்: ரந்தம்பூர் கோட்டை சௌகான் வம்ச ராஜ்புத் ஆட்சியாளர்களால் கிபி 994-இல் நிறுவப்பட்டதாக கருதப்படுகிறது.
கேள்வி: ரந்தம்பூர் கோட்டை - சௌகான் ஆட்சியாளர்கள் காலம் பற்றி விளக்கவும்.
பதில்: ரந்தம்பூர் கோட்டையின் முந்தைய பெயர் ராணாஸ்தம்பம் அல்லது ராணாஸ்தம்பபுரம் ஆகும். இக்கோட்டை முதலாம் பிரிதிவிராஜ் ஆட்சிக் காலத்தில் (1090-1110) சமணம் சமயத்துடன் இணைத்துப் பார்க்கப்படுகிறது. 12-ஆம் நூற்றாண்டில் வாழ்ந்த சித்தசேனசூரி என்பவரால், சமணம் சமய தீர்த்தங்கரர் புனித தலங்களில் பட்டியலில் ரந்தம்பூர் கோட்டையும், அரண்மனையும் சேர்க்கப்பட்டது. முகலாயப் பேரரசு காலத்தில் 19வது தீர்த்தங்கரரான மல்லிநாதர் கோயில், ரந்தம்பூர் கோட்டையில் கட்டப்பட்டது. 1192-இல் கோரி முகமது மூன்றாம் பிருத்திவிராச் சௌகான் தோற்கடித்து ரந்தம்பூர் கோட்டையைக் கைப்பற்றினான். பிரிதிவிராஜ் சௌகானின் மகன் நான்காம் கோவிந்தராஜன் கோரி முகமதுவிற்கு கப்பம் செலுத்தி ரந்தம்பூரை ஆண்டார். File:1569-Akbar's entry into the fort of Ranthambhor.jpg தில்லி சுல்தான் சம்சுத்தீன் இல்த்துத்மிசு 1226-இல் ரந்தம்பூர் கோட்டையை கைப்பற்றினார். சௌகான் வம்சத்தவர்கள் 1236-இல் சௌகான் தில்லி சுல்தானிடமிருந்த ரந்தம்பூர் கோட்டையை மீண்டும் கைப்பற்றினர். 1299-இல் அலாவுதீன் கில்சிக்கு துரோகம் செய்த முகமது ஷா என்பவருக்கு ரந்தம்பூர் மகாராஜா ஹமீர் தேவ் சௌகான் அடைக்கலம் தந்தார். இதனால் வெகுண்ட தில்லி சுல்தான் கில்ஜி 1301-இல் நேரடியாகத் தலையிட்டு ரந்தம்பூர் கோட்டையைப் போரில் வென்றார்.